לק"י, ראשית אלול תשע"ז                  
"אַשְׁרֵי אָדָם שֹׁמֵעַ לִי לִשְׁקֹד עַל דַּלְתֹתַי יוֹם יוֹם לִשְׁמֹר מְזוּזֹת פְּתָחָי. כִּי מֹצְאִי מָצָא חַיִּים וַיָּפֶק רָצוֹן מֵיְדֹוָד" (משלי ח, לד)

פתיחה לעשר הספירות – 1

ברוכים הבאים.
מקווה שהחופשה עברה בטוב, והנה אנו מתחילים ללמוד. 
נתחיל את השנה בעיסוק בעולם הספירות. במשמעות הספירות, בחשיבותן, בהבדלים שבין כל ספירה וספירה ובשמות הקדושים. ראש דברינו יהיה בלימוד בספר יצירה שכפי שכתב עליו הרמ"ק: "להיות ענינו בפירוש הספירות ואותיות שבהם נבראו שמים וארץ וימים וכל אשר בם".
[bookmark: _GoBack]כמה מילים עליו: ספר יצירה הוא חיבור זעיר בממדיו המיוחס לאברהם אבינו. כבר רבי סעדיה גאון (942-882), שהיה מגאוני בבל וראש ישיבת סורא, מציין בהקדמתו לפירושו על ספר יצירה שאכן אברהם אבינו הוא שחידש בעולם את שורשי הרעיונות שבספר – כלומר, את מהות עשרת הספירות, עשרים ושתיים האותיות העבריות ול"ב נתיבות החכמה, וכן את התהוות מרחבי המקום, הזמן והאנרגיה (הנקראים בספר יצירה: עולם, שנה ונפש) – אך לא הוא-עצמו כתב את הספר; הוא הוריד את שורשי הרעיונות שבהם עוסק הספר אל העולם. מאז עברו הדברים במסורת בלתי-כתובה, עד שנכתבו בארץ ישראל[footnoteRef:1] בתקופת המשנה בחוג תלמידי רבי עקיבא, ואפשר גם שבידי רבי עקיבא עצמו,[footnoteRef:2] מי שעליו נאמר: "רבי עקיבא עלה בשלום וירד בשלום, ועליו הכתוב אומר: "משכני אחריך נרוצה". ואף רבי עקיבא בקשו מלאכי השרת לדוחפו, אמר להם הקדוש-ברוך-הוא: הניחו לזקן זה, שראוי להסתכל בכבודי"[footnoteRef:3]. בתלמוד (סנהדרין סה, ע"ב) אף מסופר כי "רבי חנינא ורב אושעיא הוו יתבי כל מעלי שבתא ועסקי בספר יצירה ומיברו להו עיגלא תילתא ואכלי ליה". [1:  יהודה ליבס (סוד היצירה של ספר יצירה, עמ' 241-238) מעלה כמה אפשרויות למקום חיבורו של הספר, אפשרויות היוצאות ממצרים, עוברות בארץ ישראל ומגיעות עד ארם נהריים, אך גם הוא משאיר את השאלה פתוחה ואינו רואה לנכון להכריע בה. ]  [2:  פסק ר' יצחק דלטאש, ראש ספר הזהר, מהדורת מנטובה, דפוס ראשון. גם במחקר (גרץ) ישנו מי שצידד בכך ותולה את כתיבת ספר יצירה כמענה של רבי עקיבא לתפיסות הגנוסטיות שיוצגו בידי אלישע בן אבויה.]  [3:  חגיגה טו, ב.] 

אחר שתסיימו את העיסוק בספר יצירה (המבקשים יוכלו לעיין בפירושים שלקטתי למטה), נדלג אל הספר "עזרת ה'" של ר' עזריאל, מגדולי מקובלי גירונה. ונראה כיצד הוא מפתח את הדברים.
אשרי מי שעמלו בתורה
אלחנן

ספר יצירה - דפוס מנטובא - פרק א: 
[א] בשלשים ושתים נתיבות פליאות חכמה חקק יה יהו"ה צבאות אלהי ישראל אלהים חיים אל שדי רם ונשא שוכן עד מרום וקדוש שמו. וברא את עולמו בשלשה ספרים בספר וספר וספור. עשר ספירות בלימה[footnoteRef:4] ועשרים ושתים אותיות יסוד: [4:  ר' יצחק דמן עכו: "ובלימה עולה לחשבון אלקים עם המלה".] 

[ב] עשר ספירות כמספר עשר אצבעות[footnoteRef:5] חמש כנגד חמש[footnoteRef:6] וברית יחיד מכוונת באמצע כמלת הלשון בפה וכמלת המעור: [5:  פירוש הרמ"ק לספר יצירה: במספ"ר עש"ר אצבעו"ת - בענין זה הורה לנו שתי הוראות גדולות. האחד היותם כלים אל המאציל, כידים אל הגוף שהם כלים לשמשו לצרכו, כן הספירות כלים אל המאציל. ולא לצרכו ח"ו, שאינו צריך לזולתו, אמנם לצורך נאצליו ונבראיו. וזהו שמצינו בתורה מיוחסים הידים אל הבורא, והוא כנוי אל הספירות כאומרו מקדש ה' כוננו ידיך, וכן אף ידי יסדה ארץ וימיני טפחה שמים, וכן כי אראה שמיך מעשה אצבעותיך, וכן אצבע אלהים היא, וכיוצא רבים, רמז אל הכלים כענין הידים אל האדם, וכמו שהנשמה מתפשטת בתוך הגוף ובידים לפעול כן המאציל בנאצל. כדפרישית בספ"ר בשער עצמו"ת וכלי"ם. השנית, הכרח מספר העשר מהאצבעות. כי כיון שבתורה כנוי מעשה בראשית אל הידים, כאמרו אף ידי יסדה ארץ וימיני וכו' מורה שהספירות שבהם נבראו שמים וארץ מספרם כמספר האצבעות בידים.]  [6:  שם: הוצרך לזה, שלא נאמר שהם חמש כיון שאצבעות היד אינם אלא חמש, וחמש שניות צל אל העליונות, לזה אמר שהעשר כלם עניין אחד, אלא שהם חמש נגד חמש, ולכך נחלקים לשני חלקים. ואגב אורחיה הורה לנו שהספירות נחלקות לשני חלקים, מכתר עד הגבורה חלק אחד, ומת"ת עד המלכות חלק שני. והיינו חמש נגד חמש, כי ערך הת"ת על נצח והוד כערך כתר על חכמה ובינה ומלכות ויסוד כעין חסד וגבורה ולכך יסוד עקרו חסד.] 

[ג] עשר ספירות בלימה עשר ולא תשע עשר ולא אחד עשר הבן בחכמה וחקור בבינה בחון בהם וחקור מהם דע וחשוב וצור והעמד דבר על בוריו והשב יוצר על מכונו כי הוא יוצר ובורא לבדו ואין זולתו ומדתו עשר ואין להם סוף:
[ד] עשר ספירות בלימה בלום לבך מלהרהר בלום פיך מלדבר ואם רץ לבך שוב למקום שלכך נאמר והחיות רצוא ושוב ועל דבר זה נכרת ברית:
[ה] עשר ספירות בלימה נעוץ סופן בתחלתן ותחלתן בסופן כשלהבת קשורה בגחלת. דע וחשוב וצור שאדון יחיד והיוצר אחד ואין לו שני ולפני אחד מה אתה סופר:
[ו] עשר ספירות בלימה מדתן עשר שאין להם סוף עומק ראשית ועומק אחרית עומק טוב ועומק רע עומק רום ועומק תחת עומק מזרח ועומק מערב עומק צפון ועומק דרום אדון יחיד אל מלך נאמן מושל בכולם ממעון קדשו עד עולמי עד:
[ז] עשר ספירות בלימה צפייתן כמראה הבזק ותכליתן אין להם קץ ודברו בהם ברצוא ושוב ולמאמרו כסופה ירדופו ולפני כסאו הם משתחוים:
[ח] עשר ספירות בלימה ועשרים ושתים אותיות יסוד. שלש אמות ושבע כפולות ושנים עשר פשוטות ורוח בכל אחת מהן:
[ט] עשר ספירות בלימה אחת רוח אלהים חיים נכון כסאו מאז ברוך שמו של חי העולמים תמיד לעולם ועד קול ורוח ודיבור, ודיבור זה הוא רוח הקודש, לראשיתו אין תחלה לאחריתו אין תכלית:
[י] עשר ספירות בלימה אחת רוח אלהים חיים שתים רוח מרוח שלש מים מרוח ארבע אש ממים ורום ותחת מזרח ומערב צפון ודרום:
[יד] אלו עשר ספירות בלימה אחת רוח אלהים חיים ורוח מרוח ומים מרוח ואש ממים ורום מעלה ותחת מזרח ומערב וצפון ודרום:

האם מופיעות בס"י שמות הספירות? מדוע לדעתכם ישנם דווקא עשר ספירות? מה משמעות המספר עשר? 
האם הדברים מתקשרים לדברי פיתגורס על העשר: "טבע המספר הוא העשר. שהרי עד העשר מונים כל היוונים וכל הברברים, ובבואם עדיהם חוזרים הם חלילה אל היחידה" (המחשבה הפיסקיאלית בהתוותה, ירושלים תשל"ב, עמ' 63). וראו כיצד פירש את העשר רבי אלעזר מוורמיזא (תלמיד ר' יהודה החסיד, בעל ספר הרוקח, מבעלי התוספות, מגדולי מקובלי ופוסקי אשכנז במאה ה12 ורבו של ר' יצחק מוינה, בעל האור זרוע): "ואין לספור יותר מעשרה כי כשמגיע י"א חוזר החשבון חלילה כמו אב גד הו זח טי ואם תוסיף תמנה י"א י"ב וכן עד כ' וכן עד ל' וכו', בלימה בלי מה פי' אין מה יותר".

